SAUK-topman doodgeskietSABC-gebou in Kaapstad Foto: Maroela Media Sizwe Vilakazi, die Suid-Afrikaanse Uitsaaikorporasie (SAUK) se hoof van regsdienste, is doodgeskiet. Kaizer Kganyago, woordvoerder vir die SAUK, het Sondag gesê Vilakazi is Saterdagaand doodgeskiet. Die raad van die SAUK, die bestuur sowel as die personeel het hul medelye met sy familie en vriende betuig. “Vilakazi sal vir sy enorme bydrae tot die SAUK onthou word. Hy was toegewyd aan sy werk.” Vilakazi is in 2008 as regsadviseur by die SAUK aangestel en 1 September tot hoof van die SAUK se regsdienste bevorder. “Hy was ŉ merkwaardige regskenner met ongewone werksetiek. Sy betekenisvolle bydrae tot die SAUK sal behoue bly en almal wat hom geken het, inspireer. Hy sal vreeslik gemis word,” het Kganyago gesê. Die omstandighede rakende die skietery is nog onduidelik. Inligting oor begrafnisreëlings sal verskaf word.